বগুড়া সংবাদ ডটকম (আবু রায়হান, দুপচাঁচিয়া প্রতিনিধিঃ) দুপচাঁচিয়ার তালোড়া পৌরসভার দ্বিতীয় মেয়াদের নির্বাচন গতকাল মঙ্গলবার সুষ্ঠু ও শান্তিপূর্ণভাবে সম্পন্ন হয়েছে। নির্বাচনে আ’লীগ মনোনীত প্রার্থী আমিরুল ইসলাম বকুল(নৌকা) ৪হাজার ৯’শ ৬ ভোট পেয়ে মেয়র পদে বেসরকারিভাবে নির্বাচিত হয়েছে। তাঁর নিকটতম প্রতিদ্বন্দ্বী বিএনপি মনোনীত মেয়র প্রার্থী আব্দুল জলিল খন্দকার (ধানের শীষ) পেয়েছেন ৩হাজার ৬’শ ৩৩ ভোট। অন্য আরেক স্বতন্ত্র প্রার্থী নজরুল ইসলাম(জগ) পেয়েছেন ৩হাজার ৫৫ভোট। নির্বাচনে ১৪হাজার ৬’শ ৫৬জন ভোটার ছিল। সকাল ৮টা থেকে বিকাল ৪টা পর্যন্ত বিরতিহীনভাবে এ ভোটগ্রহণ অনুষ্ঠিত হয়। এ নির্বাচনে ৩জন প্রার্থী মেয়র পদে প্রতিদ্বন্দ্বিতা করেন।